**АКТИВНОСТ**



|  |  |
| --- | --- |
| **Назив теме:** | Жене у науци |
| **Наставник:** | Александра Радојковић, наставник математике |
| **Разред:** | 7. разред |
| **Време реализације активности:** | Септембар 2021. (45 минута) |
| **Место активности:** | ОШ „Доситеј Обрадовић“ Вражогрнац |
| **Наставни предмети са којима је тема повезана:** | Физика, Хемија, Математика, Биологија |
| **Циљ активности:** | Упознавање ученика са женама које су својим открићима допринеле развоју науке  Развијање свести о родној равноправности у свету занимања |
| **Очекивани исходи:** | По завршетку активности, ученик ће бити у стању да:   * схвати допринос жена развоју науке * наведе којим областима науке су се бавиле жене научнице |
| **Наставне методе:** | Метода разговора, усмено излагање |
| **Облици рада:** | Индивидуални рад, фронтални рад |
| **Неопходна средства:** | Рачунар, пројектор, презентација |
|  |  |
| **Реализација активности:** | Припремна фаза:  Неколико дана пре реализације активности, наставник је дечацима 7. разреда проследила материјал о женама које су допринеле науци и договорила се са њима да претраже на интернету додатне информације о њима. Путем мејла ученици су слали наставнику на увид оно што су припремили, ради провере од стране наставника.  Уводни део часа:  Пре упознавања ученика са темом и циљем часа, како и именима жена које ће бити представљене на часу, наставник води дискусију са ученицима на следећа питања:  1.Којим занимањима се најчешће баве жене а којим мушкарци?  2.Да ли се жене могу успешно бавити типичним мушким занимањима а мушкарци типичним женским?  3.Да ли знате мушкарце који су допринели развоју науке?  4.Да ли знате жене које су допринеле развоју науке?  Главни део часа:  На почетку презентације, ученици су имали прилике да погледају клип о животу и раду научнице Мери Анинг (<https://www.youtube.com/watch?v=BEbgTpdwRgI>).  Ученици су презентовали осталим ученицима по једну научницу која је постала позната у свету по својим открићима:  Лиза Мајтнер,  Барбара Маклинток,  Розалинд Френклин,  Софија Коваљевска.  Након презентације ученика, наставник је упознала ученике са још две научнице и њиховим открићима:  Марија Мичел,  Ирена Жолио Кири.  Завршни део часа:  На крају часа, ученици су добили листиће са именима и презименима жена научница и областима науке којима су се бавиле, а које су требали да повежу.  Након попуњавања листића, ученици и наставник су се договорили да направе пано о женама научницама, како би се и остали ученици у школи упознали са њиховим открићима.  Прилог 1. Презентација - Жене у науци |
| **Начин праћења и евалуације:** | Евиденција о реализованим предавањима, посматрање, дискусија, презентација, радови ученика о женама које су допринеле развоју науке, пано |